# Pályázati kiírás

# a Biatorbágyon működő civil szervezetek 2020. évi támogatására

Biatorbágy Város Önkormányzatának Képviselő-testülete anyagilag is támogatni kívánja a településen működő civil szervezeteket, hogy ezzel is segítse közösségek létrejöttét és megerősödését, gazdagítsa a város kulturális kínálatát, sportéletét, teret biztosítson a természet és az épített környezet értékmegóvásának ezzel is javítva az itt élők életminőségét. Ennek érdekében pályázatot ír ki a Biatorbágyon működő civil szervezetek 2020. évi támogatására.

Pályázati feltételek

1. A szervezet biatorbágyi székhelyű, a pályázat elbírálását megelőzően legalább 1 éve működik a településen, és tagjainak legalább kétharmada biatorbágyi lakos. Illetve olyan szervezet amely nyilatkozik, hogy a támogatást Biatorbágyon működő szervezeti egysége veszi igénybe, vagy nyilatkozik, hogy Biatorbágyon vagy biatorbágyi lakos, vagy biatorbágyi szervezet javára, érdekében megvalósuló tevékenységhez, programhoz kéri a támogatást.
2. A művelődési, sport, érdekvédelmi közéletben való aktív részvétel, rendezvények szervezése, maradandó értékek létrehozása, ill. a közösség érdekében végzett egyéb tevékenység, mely alkalmas arra, hogy hozzájáruljon a településen élők életminőségének javulásához, valamint öregbíti a település jó hírét.
3. A korábban kapott támogatás megállapodás szerinti felhasználása.
4. Pontos elszámolás a korábban kapott támogatással.
5. Hozzájárulás a kapott támogatás felhasználásának önkormányzati ellenőrzéséhez.

## A Pályázat keretében támogatható célok

1. A civil szervezet alapító okiratában, alapszabályában megjelölt célok megvalósítását segítő tevékenységek.

## A Pályázat keretében nem támogathatók:

1. a politikai tevékenységet folytató szervezetek, pártok,
2. azon szervezetek,
* amelyek a pályázatra nyitva álló határidőn túl nyújtották be pályázatukat,
* amelyek pályázati dokumentációja nem tartalmazza a kötelezően előírt adatokat, mellékleteket és azokat a hiánypótlásra nyitva álló határidőn belül nem pótolják,
* amelyek a Biatorbágyi Juhász Ferenc Művelődési Központ költségvetésén belül részesülnek önkormányzati támogatásban,
* melyek tevékenységét pályázaton kívül, együttműködési megállapodás keretében támogatja Biatorbágy Város Önkormányzata,

3) működési kiadások.

## A Pályázaton felosztásra kerülő keretösszeg:

1. A keretösszeget Biatorbágy Város Önkormányzatának 2020. évi költségvetése tartalmazza
2. A pályázaton igényelhető támogatás formája: vissza nem térítendő támogatás.
3. Egy szervezet pályázati anyagában kérelmezett cél(ok), terv(ek), tevékenység(ek) támogatására együttesen odaítélhető összeg maximum 600.000 Ft.
4. A pályázatok elbírálásánál előnyben részesülnek a legalább három szervezet által közösen vállalt programok és célok, valamint azok, amelyek az ifjúsági korosztály helyi közösségekbe való bekapcsolódását segítik elő.
5. A testvérvárosi kapcsolatokat erősítő programok.

## A Pályázat benyújtásához szükséges dokumentumok:

1. A hiánytalanul kitöltött pályázati adatlap.
2. A pályázó szervezet elmúlt évi tevékenységének bemutatása **különös tekintettel azokra a programokra, amikre az elmúlt évben nem nyújtottak be támogatási kérelmet** (maximum egy A/4-es oldal terjedelemben)
3. A pályázó szervezet tevékenységének és céljainak rövid ismertetése (maximum egy A/4-es oldal terjedelemben).
4. A tárgyévre tervezett tételes költségvetés, benne az elnyerni kívánt pályázati összeg tervezett felhasználásával, valamint a pályázati célok egyértelmű megfogalmazásával.
5. Hiánytalanul kitöltött pályázati cél adatlap/ adatlapok.
6. Az egyesület éves programterve, aminek részeként a pályázati dokumentumban konkrétan meg kell jelölni azt a maximum 4 (négy) pályázati célt/tervet/tevékenységet, amelyhez az önkormányzat támogatását szeretné elnyerni a pályázó szervezet.
7. A civil szervezet nyilvántartásba vételéről szóló bírósági végzésnek az egy évnél nem régebbi – változás esetén az adott időponttól érvényes – egyszerű másolata.
8. A pályázó nyilatkozata a közpénzekből nyújtott támogatások átláthatóságáról szóló 2007. évi CLXXXI. törvény 14. §-a alapján.
9. A civil szervezet hatályos alapító okirata, ill. alapszabálya azon szervezetektől, akik először pályáznak, illetve akiknél a szervezet létesítő okiratának tartalmában változás történt. Más szervezeteknek nyilatkozni kell arról, hogy az előzőleg benyújtott pályázati időpontjukhoz képest nem történt változás a létesítő okiratukban.
10. A pályázó szervezet 2020. évi - önkormányzati ingatlan(ok)ra vonatkozó - térítésmentes teremhasználati igényeit tartalmazó kitöltött adatlap.
11. A pályázathoz mellékelni szükséges a teljes pályázatot elektronikus adathordozón is.

## A pályázat benyújtásának helye, ideje és módja:

Egy szervezet csak egy pályázatot nyújthat be, maximum 4 (négy) db konkrétan megjelölt önkormányzati támogatásra kérelmezett céllal/tervvel/tevékenységgel.

A pályázatot **személyesen** a Biatorbágy Város honlapjáról letölthető nyomtatványon, zárt borítékban, Biatorbágy Város Képviselő-testületének címezve, a Polgármesteri Hivatal Ügyfélszolgálatán (2051 Biatorbágy, Baross G. u. 2/a) ***2020. február 28-án 14.00 óráig* lehet benyújtani**, illetve **postai úton** ***2020. február 27-én éjfélig*** lehet feladni.

**Kérjük, hogy a pályázatot semmilyen formában ne fűzze össze**!

A pályázati dokumentációt papír alapon és digitális adathordozón (CD/DVD/pendrive) egyaránt be kell nyújtani. A borítékon kérjük feltüntetni:

***CIVIL PÁLYÁZAT 2020.***

A pályázat elbírálásának határideje: 2020. március 26.

## Konzultáció, kapcsolat, megállapodás

1. A pályázók a döntésről 8 napon belül írásban értesítést kapnak.
2. A pályázaton elnyert pénzösszeg egyösszegű átutalása (kifizetése) a támogatási szerződés mindkét fél részéről történő aláírása után, legkésőbb 2020. április 30-ig teljesül.
3. A kifizetés feltétele, hogy Biatorbágy Város Önkormányzata a támogatás felhasználásáról a támogatott szervezettel szerződést kössön, amelyben meghatározásra kerülnek a támogatott pályázati célok.
4. A támogatás felhasználásával kapcsolatban Biatorbágy Város Önkormányzatának Képviselő-testülete utólagos elszámolási kötelezettséget ír elő, melynek határideje 2021. január 31. Az elszámolást a pályázat mellékletében szereplő adatlapokon kell benyújtani, papír alapon és elektronikus adathordozón (CD/DVD/pendrive).
5. A pályázó, a pályázat benyújtásával egyidejűleg hozzájárul ahhoz, hogy az elnyert támogatási összeg felhasználásának ellenőrzése céljából az önkormányzat által felkért személy részére betekintési jogot biztosít.
6. A pályázatok megfelelő elkészítésének érdekében telefonon, e-mailben illetve személyesen is segítséget nyújt az előzetesen egyeztetett időpontokban: Tálas-Tamássy Richárd alpolgármester (tel: 06 23 310-174/ 236-os mellék, mobil: +36-70/479-5445, e-mail: talas.tamassy.richard@biatorbagy.hu) valamint Tóth Tamás Ifjúsági koordinátor 23 310-174/231-es mellék, mobil.: 06-30-276-70-64, email: toth.tamas@biatorbagy.hu
7. A pályázat benyújtására nyitva álló határidőn belül benyújtott pályázatok tekintetében a formailag hiányos pályázat benyújtóját a Polgármesteri Hivatal 8 naptári napos határidővel hiánypótlásra szólítja fel.

**PÁLYÁZATI ADATLAP**

**A Biatorbágyon működő civil szervezetek 2020. évi támogatására kiírt pályázathoz**

A polgármesteri Hivatal tölti ki!

Beérkezett: ……….. ……………. hó ………………….nap

A pályázat a kiírásnak megfelelően tartalmazza:

adatlap ⎕

alapszabály, vagy nyilatkozat az alapszabály változatlanságáról ⎕

 nyilatkozat 2007. CLXXXI. törvény tv. alapján ⎕

teremhasználat adatlap ⎕

pályázati célok adatlap/adatlapok ⎕

Hiányzik: …………………………………………………………………………………..

|  |
| --- |
| A PÁLYÁZÓ SZERVEZET |
| * NEVE
 |  |
| * SZÉKHELYE
 |  |
| * HONLAPJA
 |  |
| * SZÁMLAVEZETŐ PÉNZINTÉZETE
 |  |
| * BANKSZÁMLASZÁMA
 |  |
| * ADÓSZÁMA
 |  |
| * ELNÖKE / VEZETŐJE
 |  |
| A PÁLYÁZÓ SZERVEZET KÉPVISELŐJÉNEK |
| * NEVE
 |  |
| * TELEFONSZÁMA
 |  |
| * ELEKTRONIKUS LEVÉLCÍME
 |  |
| * POSTACÍME
 |  |
| NYILATKOZAT A SZERVEZET KÖZHASZNÚSÁGRÓL | * Közhasznú szervezet
* Nem közhasznú szervezet
 |
| Szja 1% fogadására jogosult-e | * Igen
* nem
 |
| Ha igen annak 2018. évi (2019-ban utalt) összege? |  |

|  |  |
| --- | --- |
| A PÁLYÁZÓ SZERVEZET ÁLTAL 2019-BAN ELNYERT TÁMOGATÁS  | **Ft** |
| A PÁLYÁZÓ SZERVEZET ÁLTAL 2020-BAN IGÉNYELT TÁMOGATÁS  | **Ft** |
| Csatolt pályázati cél adatlapok száma |  |
| A szervezet működésére/programjainak megvalósítására pályázott -e más támogató szervezethez (pl.: minisztérium, megye, alapítvány, eu.) | * Igen
* nem
 |
| Ha igen, akkor sikeres volt-e a pályázata? | * Igen
* nem
 |

**Ha igen, akkor kitől és milyen összegű támogatásban részesült?**

|  |  |
| --- | --- |
| Pályáztató szervezet | Elnyert összeg: |
|  |  |
|  |  |
|  |  |
|  |  |

**Kijelentem, hogy a fenti adatok a valóságnak megfelelnek. A pályázati feltételeket megismertem és elfogadom. Hozzájárulok a kapott támogatás felhasználásának önkormányzati ellenőrzéséhez**

Kelt: Biatorbágy, 2020.

 a pályázó civil szervezet képviselője

**Teremhasználat 2020-BeN**

Az alábbi táblázat pontos kitöltése nem csupán kötelező kelléke a biatorbágyi civil szervezetek éves támogatási pályázatának, hanem annak kitöltésével Önök nagyban segítik is a Juhász Ferenc Művelődési Központ vezetőjének és munkatársainak tervező-szervező munkáját, valamint a város éves program- és rendezvénynaptárjának teljessé tételét is.

**A) Alkalmi teremhasználat iránti igény:**

|  |  |  |  |
| --- | --- | --- | --- |
|  | Juhász Ferenc Művelődési Központ | Közösségi ház | Könyvtár |
|  | Dátum¹ | a rendezvény címe/ jellege | Időtartam (óra) | Nagyterem | Egyéb terem2 |  |  |
| 1. |  |  |  |  |  |  |  |
| 2. |  |  |  |  |  |  |  |
| 3. |  |  |  |  |  |  |  |
| 4. |  |  |  |  |  |  |  |
| 5. |  |  |  |  |  |  |  |
| 6. |  |  |  |  |  |  |  |

¹ A tervezett időpont megjelölésével kérjük kitölteni akkor is, ha az időpont még nincs véglegesítve és visszaigazolva a JFMK részéről

² Ide sorolandók a JFMK közösségi termei (kiállító terem, klubszoba, aula, stb.) a Nagyterem kivételével.

A rendszeres (heti, havi) programok (ideértve a tornatermek sportcélú igénybevételét is) teremhasználói részére az igénybe vett terem, a program jellege, alkalmainak száma éves viszonylatban és az időtartam feltüntetését kérjük a B) pont alatt.

|  |
| --- |
| *Például: A JFMK kiállító termében,a gombfoci klub, 2020. január 1. és december 31. között, heti két alkalommal ( a nyári szünet kivételével) tehát 98 alakalom/év gyakorisággal este 7-9 között tart foglalkozást, ami alkalmanként 2 óra, így fog megjelenni a táblázatban:* |
| *Intézmény* | *Terem* | *Program* | *Alkalom/év* |  *óra/alkalom* |
| *JFMK* | *kiállító terem* | *gombfoci klub* | *98* | *2* |
| *Ritsmann P. Ált. Isk.* | *tornaterem* | *ping-pong edzés* | *54* | *3* |

**B) Rendszeres teremhasználat iránti igény:**

|  |  |  |  |  |
| --- | --- | --- | --- | --- |
| Intézmény | Terem | Program | Alkalom/év |  óra/alkalom |
|  |  |  |  |  |
|  |  |  |  |  |
|  |  |  |  |  |

 …………………………………………………………

 a pályázó civil szervezet képviselőjének aláírása

**NYILATKOZAT**

**A Biatorbágyon működő civil szervezetek 2020. évi támogatására kiírt pályázaton**

**a közpénzekből nyújtott támogatások átláthatóságáról szóló 2007. évi CLXXXI. törvény 14. §-a alapján.**

**Tisztelt Pályázó!**

A Biatorbágyon működő civil szervezetek 2019. évi támogatására benyújtott pályázatok a közpénzekből nyújtott támogatások átláthatóságáról szóló 2007. évi CLXXXI. törvény hatálya alá tartoznak, mivel Biatorbágy Város Önkormányzat költségvetéséből Biatorbágy Képviselő-testülete pályázati eljárása során odaítélhető támogatásról van szó. A fent említett törvény 14. §-ában előírtaknak megfelelően a mellékelt nyilatkozat beszerzéséről gondoskodnunk kell.

Kérjük, szíveskedjen a megfelelő részt kitölteni, és aláírva a pályázathoz mellékelni. A nyilatkozat csatolása nélkül a pályázat a 2007. évi CLXXXI. törvény értelmében érvénytelen! A kitöltéshez segítséget nyújt a nyilatkozat hátoldalán található tájékoztató.

1. PÁLYÁZÓ ADATAI

**Pályázó szervezet**

neve:

székhelye:

képviselőjének neve:

nyilvántartásba vételi okirat száma:

nyilvántartásba vevő szerv neve:

1. NYILATKOZAT

A közpénzekből nyújtott támogatások átláthatóságáról szóló 2007. évi CLXXXI. törvény alapján velem szemben érintettség, összeférhetetlenség

  fenn áll.

  nem áll fenn.

Az érintettség, összeférhetetlenség alapjául szolgáló körülmények leírása:

Nyilatkozom, hogy közpénzekből nyújtott támogatások átláthatóságáról szóló 2007. évi CLXXXI. törvény rendelkezéseinek eleget tettem érintettségemmel kapcsolatban, illetve összeférhetetlenségem megszüntetése érdekében.

Kelt: Biatorbágy, 2020.

 a pályázó civil szervezet képviselője

**TÁJÉKOZTATÓ**

**a közpénzekből nyújtott támogatások átláthatóságáról szóló 2007. évi CLXXXI. törvényben foglalt érintettségi és összeférhetetlenségi szabályokról[[1]](#footnote-1)**

A törvény hatálya – az abban meghatározott kivételekkel - kiterjed az államháztartás alrendszereiből, az európai uniós forrásokból, a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton vagy pályázati rendszeren kívül az államháztartáson kívüli természetes személyek, jogi személyek és jogi személyiséggel nem rendelkező egyéb szervezetek – ide nem értve a társasházat – számára odaítélt, természetben vagy pénzben juttatott támogatásokra.

A törvény pályázatokra vonatkozó rendelkezéseit megfelelően alkalmazni kell a nem pályázati úton odaítélt támogatásokra is, azzal, hogy a pályázat fogalma alatt a támogatás odaítélésére irányuló kérelmet, a pályázati eljárás fogalma alatt pedig a támogatási döntés előkészítését és meghozatalát kell érteni. A nem pályázati úton odaítélt támogatásból nem részesülhet az, aki – ha a támogatási döntést pályázati eljárásban hoznák – a pályázati eljárásban nem vehetne részt pályázóként.

**Összeférhetetlenség**

Nem indulhat pályázóként, és nem részesülhet támogatásban:

*a)* aki a pályázati eljárásban döntés-előkészítőként közreműködő vagy döntéshozó,

*b)* a kizárt közjogi tisztségviselő,

*c)* az *a)-b)* pont alá tartozó személy közeli hozzátartozója,

*d)* az *a)-c)* pontban megjelölt személy tulajdonában álló gazdasági társaság,

*e)* olyan gazdasági társaság, alapítvány, civil szervezet, egyház vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az *a)-c)* pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, a civil szervezet, az egyház vagy a szakszervezet ügyintéző vagy képviseleti szervének tagja,

*f)* az a civil szervezet, egyház vagy szakszervezet, illetve ezek önálló jogi személyiséggel rendelkező azon szervezeti egysége,

*fa)* amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

*fb)* amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

*g)* akinek a részvételből való kizártságának tényét az e célra szolgáló honlapon közzétették.

**Érintettség**

Ha a pályázó

a) a pályázati eljárásban döntés-előkészítőként közreműködő vagy döntést hozó szervnél munkavégzésre irányuló jogviszonyban áll;

b) nem kizárt közjogi tisztségviselő (a köztársasági elnök, az Országgyűlés által választott vagy a köztársasági elnök által kinevezett tisztségviselő, az országgyűlési és az európai parlamenti képviselő, a polgármester, az alpolgármester, a főpolgármester, a főpolgármester-helyettes, a helyi önkormányzati képviselő, a helyi önkormányzat képviselő-testülete bizottságának tagja, a központi államigazgatási szerv – kizárt közjogi tisztségviselők körébe nem tartozó - vezetője és helyettesei, a regionális fejlesztési tanács tagja);

c) az a)-b) pont alá tartozó személy közeli hozzátartozója (a házastárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha- és a nevelőszülő, valamint a testvér);

d) az a)-c) pontban megjelölt személy tulajdonában álló gazdasági társaság;

e) olyan gazdasági társaság, alapítvány, civil szervezet, egyház vagy szakszervezet, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője vagy a civil szervezet ügyintéző vagy képviseleti szervének tagja

köteles kezdeményezni e körülménynek a közzétételre szolgáló honlapon történő közzétételét a pályázat benyújtásával egyidejűleg.

Ha az érintettséget megalapozó körülmény a pályázat benyújtása után, de a támogatási döntés előtt következik be, a pályázó köteles 8 munkanapon belül kezdeményezni e körülménynek a honlapon történő közzétételét. Ha a pályázó a közzétételt határidőben nem kezdeményezte, támogatásban nem részesülhet

Pályázati cél adatlap (minden célra külön töltendő)

Pályázó szervezet neve:

Pályázati cél:

A pályázati cél rövid ismertetése:

|  |
| --- |
| Pályázati cél pénzügyi részletezése: |
| Adott cél pályázott összege  |  |
| Saját forrás (pl. tagdíj 1%): |  |
| Egyéb támogatás, pályázat (minisztérium, megy, EU, alapítvány, stb.): |  |
| Más forrás (szponzor, támogatók): |  |
| A pályázati cél összköltsége: |  |

Biatorbágy, 2020. …………………………………………

 a pályázó civil szervezet képviselője

1. *FIGYELEM! Jelen tájékoztató nem azonos a törvény szövegével, a törvény a fentieknél részletesebb szabályokat tartalmaz. A törvény teljes szövege megtalálható a www.magyarorszag.hu oldalon, a „Jogszabályok”*

 *menüpont alatt.* [↑](#footnote-ref-1)